Քենեթ Քլարկ

**Քենեթ Մակենզի Քլարկ**, բարոն Քլարկ (, ), բրիտանացի գրող, պատմաբան, արվեստի պատմության ոլորտի գլխավոր մասնագետներից, 1969-1970 թվականներին BBC-ով հեռարձակված «Քաղաքակրթություն» ռահվիրայական հեռուստասերիալի հեղինակ և վարող։

## Կենսագրություն
Շոտլանդացի հարուստ մի ընտանիքի միակ երեխան։ Ընտանիքը զբաղվում էր տեքստիլ արհեստի ոլորտում։

Ավարտել է հեղինակավոր Վինչեսթեր քոլեջը։ Այնուհետև 1922-1926 թվականներին սովորել է Օքսֆորդի Երրորդության քոլեջում, որտեղ նա ուսումնասիրել է արվեստի պատմություն։

1931 թվականին նա սկսել է դասավանդել Օքսֆորդի համալսարանում, իսկ դրանից առաջ երկու տարվա պրակտիկա է անցել Բեռնարդ Բեռնսոնի մոտ։

1934 թվականին Քլարկը դարձել է Լոնդոնի ազգային պատկերասրահի ամենաերիտասարդ տնօրենը։ Այն ղեկավարել է մինչև 1945 թվականը։

Նա ունեցել է այնպիսի նկարիչների նկարներ, ինչպիսիք են Սասետան, Ջովաննի դի Պաոլոն, Բոշխը, Ռեմբրանդը, Ինգրեսը և Սեզանը։ Նա նաև սահմանել է արվեստի գործերի պահպանման նոր ստանդարտներ։ Երկրորդ համաշխարհային պատերազմի ժամանակ, երբ ռմբակոծվեց Լոնդոնը, նա պատասխանատու էր նկարների տարհանման, իսկ պատերազմի ավարտին՝ դրանց անվտանգ վերադարձի համար։

1946 թվականին ստացել է պրոֆեսորի պատվավոր կոչում Օքսֆորդի Սլեյդ գեղարվեստի դպրոցում, որտեղ աշխատել է մինչև 1950 թվականը։

Նա ակտիվ մասնակցություն է ունեցել «Բրիտանիայի փառատոնի»՝ 1951-1952 թվականներին Լոնդոնում կայացած բրիտանական հոբելյանական ցուցահանդեսի կազմակերպմանը։

1955-1960 թվականներին եղել է Մեծ Բրիտանիայի գեղարվեստական խորհրդի նախագահ։

1967-1978 թվականներին աշխատել է որպես Յորքի համալսարանի ղեկավար, միևնույն ժամանակ եղել է Բրիտանական թանգարանի համադրող։

1969 թվականին նրան շնորհվել է «Life peer» կոչում և նա պաշտոնապես անվանվել է բարոն Քլարկ օֆ Սոլթվուդ՝ 1955 թվականին ձեռք բերած Սոլթվուդ դղյակի անունով։ Վերջինս էլ դարձել է նրա նստավայրը։ Նրա հետնորդները այս ամրոցը պահպանում են մինչ օրս։

Չնայած այն հանգամանքին, որ Քլարկը միշտ հիացել է մեծ մարդկանցով, նա նաև քարոզել էր անհատականություն, համամարդկային արժեքներ և ունեցել է հակամարքսիստական համբավ։ Նա հակված է եղել բանավիճելու պոստմոդեռնիզմի կողմնակիցների հետ։ Արվեստաբանների որոշ եզրակացություններ չեն դիմացել ժամանակի փորձությանը։ Մասնավորապես, Ադոլֆո Վենտուրին Ֆերարայի նկարիչ Գալասսոյին է վերագրում հայտնի «Tarokka Mantegna» հավաքածուները։ Սա կարելի է եզրակացնել «Քաղաքակրթություններ» շարքի նրա հայտարարություններից։

Իր հիմնական գործունեությանը զուգահեռ աշխատել է ռադիոյում և հեռուստատեսությունում, ինչպես նաև ակտիվորեն զբաղվել է գրականությամբ։ 1974-ին, Ջ. Հոլլի հետ միասին, նա հրատարակել է Արվեստի սյուժեների և խորհրդանիշների բառարանը (1996-ին գիրքը հրատարակվել է նաև ռուսերեն տարբերակով. թարգմանել է Ա. Մայկապարը)

Նա մահացել է կարճատև հիվանդությունից հետո՝ Քենթ կոմսության Հիթ քաղաքում։

1949 թվականին նա եղել է Բրիտանական ակադեմիայի անդամ։

1927 թվականին նա ամուսնացել է Օքսֆորդի համալսարանի իր ուսանողուհու՝ իռլանդուհի Էլիզաբեթ Ջեյն Մարտինի հետ։ Հետագայում նրանք ունեցել են երեք երեխա՝ Ալանը, որ ծնվել է 1928 թվականին և երկվորյակներ Քոլեթն ու Քոլինը, որոնք ծնվել են 1932 թվականին։ Ջեյնը մահացել է 1976 թվականին, իսկ հաջորդ տարի Քլարկը նորից է ամուսնացել՝ Նոլվեն դե Ժանզե-Ռայսի հետ։

Նրա որդին՝ Ալան Քլարկը, հետագայում դարձել է պատմաբան և պահպանողական պատգամավոր։

## Մատենագիտություն

* 1928 — The Gothic Revival
* 1935 — Catalogue of the Drawings by Leonardo da Vinci in the Collection of HM King at Windsor Castle
* 1939 — Leonardo da Vinci: An Account of his development as an Artist
* 1945 — Florentine Painting: The Fifteenth Century
* 1951 — Piero della Francesca
* 1949 — Landscape into Art
* 1954 — Moments of Vision
* 1956 — The Nude: a study in ideal form
* 1960 — Looking at Pictures
* 1964 — Ruskin Today
* 1966 — Rembrandt and the Italian Renaissance
* 1968 — Catalogue of the Drawings by Leonardo da Vinci in the Collection of HM King at Windsor Castle
* 1969 — Civilisation: A Personal View
* 1973 — Blake and Visionary Art
* 1973 — The Romantic Rebellion
* 1974 — Ջեյմս Հոլլ, 1996
* 1974 — Another Part of the Wood
* 1977 — Animals and Men
* 1977 — The Other Half
* 1979 — What is a Masterpiece?
* 1980 — Feminine Beauty

## Ծանոթագրություններ

## Արտաքին հղումներ
* Սիմվոլների բնանկար
* Քլարկիի ֆոնդը Տորոնտոյի համալսարանի գրադարանում
* [Քենեթ Քլարկի դիմանկարները [Դիմանկարների ազգային պատկերասրահ (Լոնդոն)|Դիմանկարների ազգային պատկերասրահում]]

Կատեգորիա:20-րդ դարի բրիտանացի գրողներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Բրիտանական ակադեմիայի անդամներ
Կատեգորիա:Բրիտանացի արվեստագետներ
Կատեգորիա:Բրիտանացի գրողներ
Կատեգորիա:Բրիտանացի հաղորդավարներ
Կատեգորիա:Բրիտանացի պատմաբաններ
Կատեգորիա:Մեծ Բրիտանիայի քաղաքական գործիչներ
Կատեգորիա:Օքսֆորդի համալսարանի շրջանավարտներ